El termini per a la presentació dels formularis de sol·licitud és del 3 al 24 d'abril de 2019.
Per sol·licitar la beca, les persones interessades han de presentar, juntament amb el formulari de sol·licitud, la documentació següent en català:
Els requisits que han de complir les persones destinatàries són:
S'exclouen les sol·licituds de persones que hagin estat beneficiàries d'edicions anteriors.
No poden tenir la condició de beneficiaris els sol·licitants que incorrin en alguna de les circumstàncies que preveu l'article 13 de la Llei 38/2003, de 17 de novembre, general de subvencions.
Tots els requisits descrits s'acrediten mitjançant les declaracions responsables incloses en el formulari de sol·licitud.
No hi ha cap taxa associada a aquest tràmit.
La dotació de la beca és de 7.000 euros.
La beca consisteix en una estada formativa en pràctiques a Televisió de Catalunya que ha de permetre a la persona beneficiària formar-se en els coneixements pràctics que facilitin el seu futur accés al món professional.
Les tasques que ha de desenvolupar la persona becària estan detallades als plans de formació, a la secció Connecta't del web del Carnet Jove ( http://www.carnetjove.cat/connectat ).
L'estada té una durada de 880 hores, del setembre de 2019 al juliol de 2020, amb una distribució de quatre hores diàries de dilluns a divendres, en horari de matí.
Com a cas excepcional, la persona beneficiària ha de participar els caps de setmana en esdeveniments multitudinaris, com ara la Festa dels Súpers o la Marató.
Televisió de Catalunya decideix els llocs o els programes més adients per fer l'estada formativa en pràctiques.
Aquesta estada es duu a terme a les instal·lacions de Televisió de Catalunya o al lloc concret on es faci l'activitat tutelada.
La persona beneficiària pot sortir als títols dels crèdits dels programes on hagi participat com a becària d'ambientació.
Avaluació i criteris de valoració
Per avaluar les sol·licituds presentades, es constitueix una Comissió de Valoració integrada per cinc membres, els quals han de ser representants qualificats de l'Agència Catalana de la Joventut o de la Direcció General de Joventut, així com experts qualificats dins el sector del muntatge musical.
Les sol·licituds s'han d'avaluar en dues fases.
En una primera fase, la comissió de valoració avalua les sol·licituds d'acord amb els criteris de valoració següents:
La beca es pot declarar deserta només en el cas que les sol·licituds no arribin a una puntuació mínima de 40 punts.
Les cinc sol·licituds presentades que obtinguin més puntuació passen a una segona fase d'avaluació, que consisteix en entrevistes personals i una prova pràctica, amb l'objectiu de valorar l'adequació del perfil d'aquestes persones a les tasques que s'exerceixen en el marc de la beca.
Aquesta segona fase d'avaluació es pondera amb un màxim de 50 punts, i es genera una puntuació màxima de 150 punts.
Més informació de les beques aquí.
La documentació s'ha d'annexar en els formats previstos.
Tota la documentació s'ha de presentar escrita o enregistrada en català.
Així mateix, s'ha de presentar fent un ús no sexista del llenguatge, ha d'evitar qualsevol imatge discriminatòria de les dones o estereotips sexistes i ha de fomentar una imatge amb valors d'igualtat, presència equilibrada, diversitat, corresponsabilitat i pluralitat de rols i identitats de gènere, d'acord amb la Llei orgànica 3/2007, de 22 de març, per a la igualtat efectiva de dones i homes.
La signatura i la presentació del formulari de sol·licitud implica l'acceptació de les bases reguladores.
El formulari de sol·licitud es pot enviar electrònicament a l'Agència Catalana de la Joventut a través del web del Carnet Jove www.carnetjove.cat/connectat.
També es pot trobar a la seu de l'Agència Catalana de la Joventut o als webs www.carnetjove.cat/connectat i http://jovecat.gencat.cat, secció Carnet Jove.
Excepcionalment, el formulari de sol·licitud es pot presentar presencialment a:
El formulari de sol·licitud es pot enviar per correu electrònic a l'adreça: [EMAIL]
El procediment de concessió de la beca és el de concurrència competitiva i s'ha de resoldre i notificar, com a màxim, en el termini de 6 mesos a comptar de l'endemà de la finalització del termini per a la presentació de sol·licituds.
Transcorregut el termini indicat sense que s'hagi dictat i notificat la resolució expressa, les persones interessades poden entendre desestimades les seves sol·licituds per silenci administratiu negatiu.
Contra la resolució, que no exhaureix la via administrativa, es pot interposar recurs d'alçada en el termini d'un mes comptat de l'endemà de la data de notificació davant el mateix òrgan que dicta l'acte o davant la persona titular del departament competent en matèria de joventut.
El pagament de les beques s'efectua en quatre terminis.
En el moment de l'acceptació de la beca se n'ordena el pagament del 20%.
El 80% restant es fa efectiu d'acord amb la presentació dels informes explicatius: un primer informe s'elabora tres mesos després d'haver començat, un segon informe es presenta tres mesos més tard, i finalment un tercer informe es presenta un cop s'han acabat les activitats objecte de la beca.